NaiveNeuron/SloPal huggingface dataset:
Laurenčík, Milan, poslanec NR SR (2017-10-18):
Ďakujem za slovo. Vážená pani podpredsedníčka, vážené panie poslankyne, vážení páni poslanci, vážení prítomní, v súlade s § 73 zákona o rokovacom poriadku som bol určený Výborom Národnej rady Slovenskej republiky pre obranu a bezpečnosť za spravodajcu k návrhu uvedeného zákona, tlač 717. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada Slovenskej republiky po všeobecnej rozprave sa uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 24. novembra 2017 a v gestorskom výbore do 27. novembra 2017. Prosím, pani predsedajúca, otvorte všeobecnú rozpravu.
Glenda, Tibor, poslanec NR SR (2019-06-19):
Teraz budeme hlasovať o druhom pozmeňujúcom a doplňujúcom návrhu pána poslanca Vážneho.
Blanár, Juraj, podpredseda NR SR (2023-05-24):
Teraz udeľujem slovo v rozprave pánovi poslancovi Ondrejovi Dostálovi. Pán poslanec je posledný, ktorý sa prihlásil do rozpravy. Nech sa páči. (Reakcia z pléna.) Ak to myslíte vážne, evidujem to. Pán poslanec Dostál, máte slovo.
Paška, Pavol, predseda NR SR (2013-10-30):
Pán poslanec Kéry.
Pellegrini, Peter, predseda NR SR (2023-10-25):
Pani predsedníčka Kolíková.
Cigániková, Jana, poslankyňa NR SR (2020-06-05):
Karma je zdarma, nemám papier, takže idem čítať bez papiera, prosím vás, ospravedlňte ma. Chcem vás poprosiť, pán predsedajúci, tlač 126 bola prerokovaná, poprosím vás, keby sme hlasovali o tom, že ju posúvame do druhého čítania.
R. Fico, predseda vlády SR: (2010-02-04):
Chcem sa vyjadriť k niektorým pripomienkam pána poslanca Lipšica a potom na záver si nechám niekoľko osobných poznámok na pána Janiša. Po prvé by som chcel povedať, že určite je vláda Slovenskej republiky pripravená hovoriť o definitívnej podobe návrhu ústavného zákona, ak sú jednoducho návrhy, ktoré môžu túto novelizáciu ústavy vylepšiť. Tomu sa nikto nebráni. Takisto sa domnievam, že je potrebné schváliť takú novelizáciu ústavy, ktorá zagarantuje, že aj v prípade, ak sa niekto obráti na Ústavný súd, či to budú poslanci, alebo tak napríklad urobí všeobecný súd, keď bude rozhodovať o konkrétnej veci podľa tohto zákona, alebo tak napríklad urobí generálny prokurátor, aby bola väčšia šanca, že zákon o preukazovaní pôvodu majetku obstojí pred Ústavným súdom. Chcel by som ale niektoré veci dať do správneho svetla, pretože nezdá sa mi, že všetko, čo povedal pán Lipšic, bolo úplne presne pomenované. Predovšetkým si treba uvedomiť, že – a to odpovedám aj pánovi poslancovi Janišovi – v roku 2005 Ústavný súd Slovenskej republiky iba pozastavil predbežným opatrením účinnosť tohto zákona. Pán Janiš, vám odporúčam, aby ste si prečítali veľmi presne programové vyhlásenie vlády, ktoré znie takto: „Vláda sa zaväzuje, že vyvinie maximálne úsilie, aby zákon o preukazovaní pôvodu majetku nadobudol účinnosť.“ Pretože zákon bol prijatý, schválený v Národnej rade, ale predbežným opatrením Ústavný súd pozastavil jeho účinnosť, zákon sa nemohol vykonávať v praxi. Definitívny ortieľ o ústavnosti, alebo protiústavnosti Ústavný súd vydal až v roku 2008. Okamžite potom dostalo ministerstvo spravodlivosti pokyn, aby začalo tento zákon pripravovať v novej podobe a aby zohľadnilo aj pripomienky, ktoré Ústavný súd Slovenskej republiky vyriekol vo svojom náleze. Chcem podotknúť, že ministerstvo spravodlivosti nezanedbalo, opakujem, nezanedbalo prípravu tohto zákona, pretože prizývalo aj zahraničných odborníkov. Napríklad na návrhu, ktorý ministerstvo spravodlivosti spracúvalo, pracovali aj právnici z Talianska, ktorí majú veľké skúsenosti, pokiaľ ide o boj proti organizovanému zločinu a požitky, ktoré organizovaný zločin so sebou prináša. Trochu mi pripadá také zvláštne, ak sa vyčíta mojej osobe alebo mojej vláde, alebo Smeru, že vraj my brzdíme prijímanie tohto zákona. Pán poslanec Lipšic, pán poslanec Janiš, vládli ste od roku 1998 do roku 2006. Prečo ste ani raz nepredložili tento zákon? A nám vyčítate, že my sme nepredložili zákon? Pokiaľ ide o poslanecký návrh zákona, tento bol predložený v roku 2005, v roku 2005 tento návrh zákona prešiel po dohode medzi opozíciou a koalíciou, a potom opäť na základe rozhodnutia Ústavného súdu Slovenskej republiky bolo potrebné tento zákon pripravovať. Preto, ak niekto tu vyčíta vláde Slovenskej republiky neúprimnosť alebo nezáujem takýto návrh zákona pripravovať a predkladať, tak si myslím, že to nie je celkom korektné. Vážený pán poslanec Janiš, na vás iba jednu, jedinú poznámku. Nečudujem sa, že keď boli komunálne voľby v Martine, že pri tejto rétorike, ktorú máte, vás nevolili ani vaši blízki príbuzní. Ďakujem veľmi pekne. (Potlesk.)
Suja, Miroslav, poslanec NR SR (2022-05-04):
Ďakujem za slovo, pán predseda. Ja by som chcel len poďakovať Mirovi, že spravil rozbor tohto návrhu zákona a, samozrejme, som rád, že si poukázal na tie možné riziká nadmernej spotreby liekov a ich zneužitia lekárov. Dúfam, že tá tvoja práca, ktorú si tomu venoval, nevyjde navnivoč a s pánom ministrom, asi aj bývalým kolegom, sa dohodnete a odstránite tieto riziká. Takže ďakujem.
V. Veteška, podpredseda NR SR: (2004-03-04):
Pani poslankyňa Angyalová má vystúpenie. Dúfam, že nie je hodinové. A potom sa spoločne v poslaneckej snemovni poradíme, či prerušíme rokovanie a budeme hlasovať, tak ako je na 17.00 hodinu naplánované, a potom by sme pokračovali v rozprave k tomuto návrhu volebného zákona. Tak teraz máte slovo.
V. Palko, minister vnútra SR: (2003-09-10):
História rôznych noviel zákona č. 315 o prevádzke na pozemných komunikáciách, ktorú ste tu spomenuli, je naozaj zvláštna a svedčí o tom, že vládna koalícia by mala byť zomknutejšia, ale nebudem o tom nejako podrobnejšie hovoriť, pretože nie je to v záujme vládnej koalície, aby som o tom podrobnejšie hovoril. Ďakujem za pozornosť. (Potlesk.) Z. Martináková, podpredsedníčka NR SR: Pán spravodajca, chcete sa vyjadriť k rozprave? Ďakujem pekne. Budeme pokračovať v programe. Nasleduje prvé čítanie o vládnom návrhu zákona, ktorým sa mení a dopĺňa zákon č. 315/2001 Z. z. o Hasičskom a záchrannom zbore v znení neskorších predpisov . Vládny návrh zákona máte ako tlač 349. Návrh na jeho prerokovanie vo výboroch v rozhodnutí č. 344. Pán minister, prosím vás, myslím, do tretice, aby ste vládny návrh zákona uviedli.
Vons, Peter, poslanec NR SR (2021-02-03):
Teraz pristúpime k hlasovaniu o pozmeňujúcom návrhu z rozpravy. Dajte, prosím, hlasovať o pozmeňujúcom návrhu poslanca Milana Vetráka.
Dubovcová, Jana, verejná ochrankyňa práv (2016-05-17):
Jednou vetou, prosím, ibaže na verejného ochrancu práv sa môže obrátiť každý, to znamená, že aj tí poslanci, ktorí chceli v rámci faktických pripomienok mať pocit, že verejný ochranca ich ochráni, tak, áno, ochráni, ak sa naňho obrátia s podnetom.
Kollár, Boris, predseda NR SR (2022-12-08):
Prosím, prezentujme sa a hlasujeme. (Hlasovanie.) Prítomných 132 poslancov, za 109, proti žiadny, zdržalo sa 32. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ďakujem pekne. Prihlásil sa pán poslanec Krajčí Marek.
Danko, Andrej, podpredseda NR SR (2023-12-19):
Pán poslanec Szalay.
Pčolinský, Peter, poslanec NR SR (2016-04-22):
Ďakujem. Ja by som chcel poďakovať kolegyni Petre Krištúfkovej za tento prejav. Som veľmi rád, že máme v parlamente viac žien, viac žien, ktoré majú osobnú skúsenosť zo života, lebo po teoretickej stránke sme tu všetci múdri, ale kto iný ako matka vie, čo potrebujú jej deti? Netreba asi zdôrazňovať, že práve rodinná politika podpory neúplných rodín alebo rodín so zdravotne ťažko postihnutými deťmi je dosť zanedbávaná posledné roky, respektíve dosť dlhé obdobie. Vedeli by sme vám rozprávať desiatky a desiatky konkrétnych príkladov konkrétnych životných situácií, ktoré tieto rodiny musia prežívať. A mne osobne na margo toho kolegyňa povedala, že v zásade sa dá súhlasiť s programovým vyhlásením vlády v časti podpory rodín. Ja si myslím skôr, že je to dosť všeobecná formulácia v tom texte programového vyhlásenia vlády. A mne osobne tam chýba viac konkrétnych nejakých riešení alebo viac tých viet v tom programovom vyhlásení vlády, ktoré riešia túto rodinnú problematiku. Treba si uvedomiť, že práve rodina je, už to tu bolo spomínané, základná bunka štátu. Nesmieme zabúdať nielen na vzdelanie našich detí, lebo naše deti sú naša budúcnosť. Ja osobne som otcom dvoch detí a, samozrejme, chcem pre svoje deti zabezpečiť nejakú perspektívu do budúcnosti. A dúfam, že práve kolegyne v tomto pléne sa budú tejto problematike venovať, lebo ja osobne síce som chlap, ale ju považujem za nesmierne dôležitú. Ďakujem.
Ďuriš Nicholsonová, Lucia, podpredsedníčka NR SR (2017-12-05):
Pán poslanec Galko.
V. Novotný, poslanec: (2007-10-25):
Interpelujem predsedu vlády Slovenskej republiky pána Roberta Fica. Pán predseda vlády, na hodine otázok a odpovedí dňa 25. októbra 2007, teda dnes ste v odpovedi na moju otázku uviedli, že byt na Pažítkovej ulici ste nadobudli pre svoju mamičku tak, že ste sa dali dohromady s vaším bratom a vašou mamou. Mám otázku. Koľko ten byt stál a akou sumou ste na ten byt prispeli vy? Ďakujem pekne.
Vons, Peter, poslanec NR SR (2020-07-10):
Ďakujem, pán predsedajúci, za slovo. Ja viac-menej takisto chcem vyjadriť podporu tomuto zákonu a myslím, že moja kolegyňa Anička to vo svojom vystúpení, ale aj tí predošlí veľmi dobre vysvetlili a ozrejmili, lebo je pravda, že nie každý a hlavne verejnosť si to nejako mali možnosť možno naštudovať, aby vedeli, o čo ide. A tým aká, ako prebieha tuná tá debata, tak možno sa viacej s tým zoznamujú, pretože médiá zohrávajú svoju rolu. Samozrejme, to okolie a takisto, ako tuná povedal Jano Kerekréti, že nie je to zákon o konzervatizme a liberalizme, je to zákon jednoducho o pomoci a toto musíme mať na pamäti. A naozaj aj naši kolegovia, vy viete, že aj náš klub je zložený z rôznych osobností a, samozrejme, tie debaty medzi nami prebiehali, ale chcem zdôrazniť naozaj, že tu vôbec nejde o to, že či bude sa viacej presadzovať konzervatizmus alebo ten liberalizmus. Treba si uvedomiť, že populačná krivka klesá, to si musíme uznať a my vieme, že čoraz viac sa posúva krivka, teda vek odchodu do dôchodku, pretože nebude mať kto robiť. A toto je tiež jeden, dá sa povedať, jedna z možností, ako zabezpečiť to, aby sa mal kto o nás v tom staršom veku akože postarať. Nie je to nič represívne. A tak ako možno mnohí povedali, aj ja si uvedomujem, aké to je proste, keď už žena čaká dieťatko, možno keď som ja s mojou manželkou, keď sme čakali deti, tak sme to tak neprežívali, ale momentálne aj moja dcéra čaká bábätko a keď prvýkrát doniesla tú fotku, nazvem to, toho maličkého, tak naozaj nesúhlasím s tým, čo som tu počul pred parlamentom, že je to len zhluk nejakých buniek a stále to ešte nemá nárok na život. Takže ja verím, kolegovia, tá debata tuná prebiehala veľmi pozitívne, takže dúfam, že aj pri tom hlasovaní a rozhodovaní to tak skončí. Ďakujem. (Potlesk.)
P. Minárik, poslanec: (2006-02-01):
Spoločná správa bola v gestorskom výbore teda prijatá, výbor ma ďalej svojím uznesením č. 770 z 30. januára 2006 určil za spoločného spravodajcu a súčasne ma poveril predniesť túto spoločnú správu, čo teraz činím, a navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ak nejaké z rozpravy vyplynú, a neskôr aj hlasovať o predmetnom návrhu ihneď po ukončení rozpravy v súlade § 83 a 86 zákona č. 350/1996 Z. z. o rokovacom poriadku v znení neskorších predpisov. Pán predsedajúci, skončil som, otvorte, prosím, rozpravu.
Grendel, Gábor, podpredseda NR SR (2020-12-02):
Ďakujem a vyhlasujem prestávku do 17.40 h. (Prestávka.) (Po prestávke.)
Bobík, Jozef, poslanec NR SR (2014-07-02):
Vážený pán predsedajúci, kolegyne a kolegovia, ktorí tu ešte zostali, ja som sa pred chvíľou prihlásil do faktickej poznámky, pretože nemal som dosť času na to, aby som sa pripravil do rozpravy, a očakával som, že tak budú konať aj iní kolegovia. Ale pred chvíľočkou sa prihlásil pán kolega Číž, ktorý diskutoval viac ako 10 minút. Z toho k predmetu veci sa vyjadril v piatich vetách. Aj z tých piatich viet som pochopil, že nemá prehľad, ako fungujú vodárenské spoločnosti na Slovensku. Zhodou okolností máme tu kolegu, ktorý je spravodajcom k tomuto zákonu, ktorý je vo vedení jednej vodárenskej spoločnosti. Nie je ani Francúz, ani Talian, je Slovák. A nemyslím si, že by ako člen vodárenskej spoločnosti konal opačne, ako je potreba pre občanov, ktorí bývajú vo Východoslovenskom kraji. Takže tým chcem len povedať toľko, že ste vystúpili nekompetentne, nemáte prehľad, ako fungujú vodárenské spoločnosti. Z nich niektoré, nie je ich veľa, možno dve na Slovensku, možno teda tri prenajali svoj majetok spoločnostiam, ktoré nie sú zo Slovenska. Ale potom ostatné a aj tie, ktoré prenajímajú majetok, sú vlastníkmi svojho majetku. Majú ho len predaný. Netvrdím, že je to dobré. Tu kolega, ktorý sa tým zaoberá, správne pochopil, že jeho predchodcovia to urobili zle. Tak majú urobiť aj ostatní. Ale vodárenské spoločnosti sú v majetku obcí a miest Slovenskej republiky a ich manažment je slovenský. Ďakujem za porozumenie.
Blanár, Juraj, podpredseda NR SR (2023-02-03):
Pán poslanec Milan Kuriak s faktickou poznámkou.
Jurinová, Erika, podpredsedníčka NR SR (2012-09-26):
Chce sa vyjadriť pán spravodajca? (Reakcia spravodajcu.) Prerušujem rokovanie o tomto bode programu. Takže vyčerpali sme rokovanie dnešného dňa rozpravy. Prajem vám príjemný večer, zajtra začíname o 9.00 hodine ďalším bodom programu. (Prerušenie rokovania o 19.12 hodine.)
Madej, Róbert, poslanec NR SR (2014-06-24):
Ďakujem pekne. Ďalej budeme hlasovať o bodoch spoločnej správy, ktorých je celkovo 28. Body 1 až 23, 1 a 23 požiadal o vyňatie na osobitné hlasovanie pán poslanec Kaník. Body 19 a 27, požiadala vyňať na osobitné hlasovanie pani poslankyňa Žitňanská. Najprv budeme teda hlasovať o ostatných zostávajúcich bodoch spoločnej správy a to o bodoch 2 až 18, 20 až 22, 24 až 26 a 28, všetkých spoločne s odporúčaním gestorského výboru schváliť.
M. Hort, podpredseda NR SR: (2007-10-16):
Teraz sa hlási o slovo pani poslankyňa Vášáryová s faktickou poznámkou. Nech sa páči.
Kuffa, Štefan, poslanec NR SR (2013-05-30):
Ďakujem. Ďakujem za slovo. A k tým fotovoltickým článkom, článkom sa chcem vyjadriť. Tiež ma to trápi koľkokrát, keď prechádzam krajinou, krajinou našou autom a pozriem sa, že tieto fotovoltické články zaberajú úrodné pôdy na Slovensku. Veľmi ma to mrzí. Susedné krajiny tiež majú to, tú fotovoltiku, ale v prevažnej väčšine, keď si všímam, tak je to naozaj na hospodárskych budovách, na školách, administratívnych budovách, na parkoviskách. Tam, kde v podstate by to dávalo aj svoje opodstatnenie. Nehovoriac už o tej skutočnosti, ktorá tu u nás na Slovensku je, že 15 rokov garantované ceny, ktoré sú nevýhodné, a my všetci v podstate spotrebitelia elektrickej energie máme zaplatiť v podstate súkromným podnikateľom to, že oni si nejak, boli šikovní v legislatíve, sa vedeli zorientovať. Je to veľmi nespravodlivé voči ostatným občanom Slovenska. Navyše ďalšia vec je taká, cena energie ak by zlacnela, čo zatiaľ je pravý opak a je najdrahšou v Európe, ak by šla dole, tak mohlo by to zlepšiť aj životnú úroveň mnohých rodín. Najväčší problém, ktorý tuná vnímam, tak to je ten záber poľnohospodárskej pôdy. Toto vnímam ako veľmi negatívnu vec. Do budúcna by naozaj ten záber tej poľnohospodárskej pôdy tuná nebol. Pôdu si máme šetriť. Zaberáme ju pod diaľnice, pod železnice, rôzne iné veľké stavby, ktoré máme tuná, sklady, hypermarkety. To Slovensko nie je až takou veľkou krajinou, jednoducho potrebujeme mať aj pôdu na to, aby sme mohli dorábať chlieb v našej krajine. Pán minister tu spomínal, v sebestačnosti sme veľmi slabí, na úrovni 40 %, čo je veľmi slabé... (Prerušenie vystúpenia časomerom.)
Figeľ, Ján, podpredseda NR SR (2013-11-27):
Na vystúpenie pána poslanca, ak ste skončili, áno, je jedna faktická poznámka. Nech sa páči, Viliam Novotný.
Jurinová, Erika, podpredsedníčka NR SR (2012-11-30):
Ďakujem, pán poslanec. Na vaše vystúpenie registrujem päť faktických poznámok. Ukončujem možnosť prihlásiť sa. Nech sa páči, pán poslanec Sulík.
M. Číž, podpredseda NR SR: (2009-12-02):
S reakciou pán poslanec Štefanec. Má slovo.
Érsek, Árpád, minister dopravy a výstavby SR (2019-03-27):
Ďakujem za slovo. Návrh zákona sa zameriava na zníženie pokút udelených v rámci rozkazného konania za delikt neúhrady mýta a delikt nesprávneho nastavenia počtu náprav v palubnej jednotke, pričom dôjde k nedoplatku mýta. Návrhom sa ďalej reaguje, návrhom sa ďalej reaguje na potrebu úpravy elektromobilov v oblasti výberu mýta a to tak, že tieto vozidlá sa zaraďujú do najekologickejšej, nižšej mýtnej sadzby. Vypúšťa sa povinnosť upravovať sadzby mýta každoročne o harmonizovaný index spotrebiteľských cien. Na úseku výberu úhrady diaľničnej známky sa zrušujú všetky obsolentné ustanovenia súvisiace s papierovou nálepkou a v správnom konaní sa vypúšťa možnosť nahlásenia údajov vodičovi, ktorý v čase porušenia povinnosti viedol vozidlo. V zákonoch dochádza taktiež k potrebným legislatívno-technickým úpravám. Vláda Slovenskej republiky schválila zákon 6. marca 2019 č. 98/2019. Skončil som. Ďakujem.
Marček, Peter, poslanec NR SR (2018-05-29):
Ďakujem za slovo, pán predsedajúci. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Jurinová, Erika, podpredsedníčka NR SR (2012-11-06):
Ďakujem, pán poslanec. Na vaše vystúpenie registrujem šesť faktických poznámok. Uzatváram možnosť prihlásiť sa s faktickou poznámkou. Nech sa páči, pán poslanec Vašečka.
P. Hrušovský, predseda NR SR: (2003-01-14):
Pani poslankyňa. E. Rusnáková, poslankyňa: Ďakujem. V zmysle zákona Národnej rady Slovenskej republiky č. 189...
Ďuriš Nicholsonová, Lucia, podpredsedníčka NR SR (2019-05-16):
Ďakujeme pekne, pani ministerka. Teraz dávam slovo spravodajcovi, ktorého určil navrhnutý gestorský výbor pre kultúru a médiá, poslancovi Senkovi, aby predniesol spravodajskú informáciu k tomuto bodu.
Tabák, Romana, poslankyňa NR SR (2020-11-04):
Ďakujem veľmi pekne za slovo. Tiež veľmi pekne ďakujem za faktické poznámky a tiež sa ospravedlňujem za prerušované vystupovanie. Ťažko sa dýchalo. Takže ďakujem.
Blanár, Juraj, podpredseda NR SR (2022-11-15):
Páni poslanci Takáč a Blaha ma informovali, že už nemajú záujem o vystúpenie v rozprave, preto udeľujem slovo pánovi poslancovi Milošovi Svrčkovi ako poslednému písomne prihlásenému a po ňom dám možnosť prihlásiť sa ústne do rozpravy. Nech sa páči, pán poslanec.
M. Hort, podpredseda NR SR: (2007-10-23):
Takže teraz pán poslanec Bastrnák, nech sa páči.
Sulík, Richard, predseda NR SR (2010-11-03):
Ďakujem. Slovo má spravodajca, ktorého určil navrhnutý gestorský výbor pre hospodárstvo, výstavbu a dopravu, pán poslanec Přidal. Nech sa páči.
P. Hrušovský, predseda NR SR: (2003-10-24):
(Hlasovanie.) Prítomných je 130 poslancov, za 50, proti 42, zdržalo sa 38. Návrh sme neschválili.
Grendel, Gábor, podpredseda NR SR (2021-11-24):
Jedna faktická poznámka na vaše vystúpenie. Nech sa páči, pán poslanec Milan Potocký.
Fico, Robert, podpredseda NR SR (2011-12-08):
Ďakujem, pán poslanec. Chce k rozprave zaujať stanovisko pani spoločná spravodajkyňa? Nie. Prerušujem rokovanie o tomto bode programu. Teraz budeme pokračovať v rokovaní 26. schôdze návrhom Výboru Národnej rady Slovenskej republiky pre verejnú správu a regionálny rozvoj na prijatie uznesenia Národnej rady Slovenskej republiky k žiadosti o vykonanie komplexného auditu verejnej správy . Návrh je uverejnený pod tlačou 568. Poprosím povereného člena výboru pre verejnú správu a regionálny rozvoj pána poslanca Vladimíra Faiča, aby návrh uviedol.
Blahová, Natália, poslankyňa NR SR (2019-03-27):
Ďakujem pekne. V prvom rade chcem poďakovať kolegovi Martinovi Poliačikovi a Zuzke Zimenovej za pochopenie a som rada, že teda nebolo k tomu potrebné veľa slov. Zákony hovoria naozaj jednoznačnou rečou, rovnako ako medzinárodný dohovor je veľmi jasný. Pánovi Jarjabkovi odpoviem, otvorte si vlastnosti dokumentov, ktorý predložila akože pani Šimkovičová. Vo vlastnostiach dokumentov, ktoré sú na stránke Národnej rady, nie je ten, kto vypracoval dokument, pani Šimkovičová, z toho sa veľmi ľahko dá odvodiť, kto je autorom tohoto dokumentu. Jednáme alebo rozprávame sa o dieťati, ktoré je už dva roky unesené na Slovensku napriek iks právoplatným a vykonateľným rozsudkom súdov. Únosca, tam, pokiaľ ja viem, beží trestné stíhanie, on už nemá veľmi možnosť vystreliť akýkoľvek patrón smerom k právnemu poriadku Slovenskej republiky a toto je naozaj veľmi, veľmi zúfalý pokus a mne je to veľmi ľúto, že sa takýmto spôsobom pokúšame zmeniť zákon, ktorý má priamy vplyv na medzinárodný dohovor. Myslím si, že toto je za všetkými čiarami a na toto by sa Národná rada prepožičať nemala, a je mi veľmi ľúto, že k takémuto čomusi prišlo. A ide o Civilný mimosporový poriadok, ktorý je relatívne nový právny kódex. A tiež by som poprosila, aby sme mali úctu k takýmto veciam, meniť, meniť zákony, ktoré majú naozaj vplyv na životy detí, a teda naozaj ich môžu veľmi negatívnym spôsobom poznačiť. Každé naťahovanie času, každé prieťahy v súdnom konaní nechávajú na ich duši nezmazateľné stopy. Ďakujem pekne.
Laurenčík, Milan, podpredseda NR SR (2020-11-03):
Pani poslankyňa Zita Pleštinská.
Blaha, Ľuboš, podpredseda NR SR (2024-06-13):
Pán poslanec Ivan Štefunko bude reagovať.
Jurzyca, Eugen, poslanec NR SR (2017-10-12):
Dobrý podvečer. Ďakujem pekne za slovo. Vážená pani predsedajúca, dámy a páni, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia uvedeného návrhu zákona je zrejmý účel navrhovanej úpravy, rozumiem tomu účelu, súčasne mám pocit, že ten počet ľudí, ktorí budú mať podľa tejto novely, by mali právo na bezplatný účet, by teda razantne narástol, upozorňujem na to. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady pre financie a rozpočet a Ústavnoprávny výbor Národnej rady. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 24. novembra 2017 a gestorský výbor do 27. novembra 2017. Pani predsedajúca, prosím, otvorte rozpravu k uvedenému návrhu zákona.
Mizík, Stanislav, poslanec NR SR (2018-06-20):
Vážený pán predsedajúci, vážené panie poslankyne, vážení páni poslanci, vážení prítomní, v súlade s § 73 zákona o rokovacom poriadku som bol určený Výborom Národnej rady pre vzdelávanie, vedu, mládež a šport za spravodajcu k návrhu uvedeného zákona, tlač 1008. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 7. septembra 2018 a gestorský výbor do 10. septembra 2018. Prosím, pán predsedajúci, otvorte všeobecnú rozpravu.
Hort, Milan, podpredseda NR SR (2011-05-24):
Teraz vystúpi s faktickou poznámkou poslanec Dušan Švantner. Nech sa páči.
Danko, Andrej, predseda NR SR (2019-09-17):
Ďakujem, pani poslankyňa. Pani poslankyňa Shahzad.
Bugár, Béla, podpredseda NR SR (2017-11-30):
Vyhlasujem rozpravu o tomto bode za skončenú. Pán navrhovateľ, chcete zaujať? Nech sa páči, pán spravodajca.
Pellegrini, Peter, predseda NR SR (2015-01-27):
Pán poslanec Jurzyca, nech sa páči.
Laššáková, Jana, podpredsedníčka NR SR (2014-11-27):
Na vystúpenie pána poslanca s faktickými poznámkami pán poslanec Záhumenský, pán poslanec Fecko. Končím možnosť prihlásiť sa s faktickými poznámkami. Pán poslanec Záhumenský, nech sa páči.
Grendel, Gábor, podpredseda NR SR (2020-07-14):
Pán poslanec Kuffa s faktickou poznámkou.
B. Bugár, podpredseda NR SR: (2006-02-01):
K. Ondriaš, poslanec: Ja mám pocit, že niekto to nezniesol psychicky. Môžem?
P. Paška, predseda NR SR: (2008-12-02):
Otváram rozpravu. Písomne som prihlášku nedostal. Ústne sa do rozpravy hlásia pani poslanci Miklós, Pelegrini, Kovarčík, Fronc, Pado a Šimko. Končím možnosť sa prihlásiť do rozpravy. Ako prvý vystúpi pán poslanec Miklós. Chcem vopred upozorniť, dámy a páni, že pred 18.00 hodinou preruším rokovanie a budeme pokračovať 30. mimoriadnou schôdzou o 18.00 hodine. Ďakujem. Pán Miklós, máte slovo, nech sa páči.
Laurenčík, Milan, poslanec NR SR (2017-06-14):
Ďakujem za slovo. Vážená pani predsedajúca, vážené pani poslankyne, páni poslanci, vážení prítomní, v súlade s § 73 zákona o rokovacom poriadku som bol určený Výborom Národnej rady pre obranu a bezpečnosť za spravodajcu k návrhu uvedeného zákona, tlač 590. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zákon predpokladá negatívny vplyv na rozpočet verejnej správy, ale pri súčasnom pozitívnom raste by to nemal byť pre Slovensko problém. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 31. augusta 2017 a v gestorskom výbore do 5. septembra 2017. Skončil som, prosím, pani predsedajúca, otvorte všeobecnú rozpravu.
M. Číž, podpredseda NR SR: (2008-12-05):
Otváram rozpravu. Písomnú prihlášku nemám. Pýtam sa preto, kto sa do rozpravy hlási ústne? Pán poslanec Lipšic. Pokiaľ je to všetko, uzatváram možnosť prihlásiť sa do rozpravy. Pán poslanec Lipšic, máte slovo.
Glváč, Martin, podpredseda NR SR (2016-05-17):
Pán poslanec Suchánek.
Budaj, Ján, poslanec NR SR (2019-09-25):
Ďakujem pekne. V tomto volebnom období sa krivenie parlamentarizmu stalo pracovnou metódou vládnej koalície. Ja si nepamätám ani squadru poslaneckú, ktorý by bola mala odvahu vrátiť sa k týmto metódam z čias Mečiara, až teraz túto, ktorá naozaj sa obáva aj verejnosti, aj budúcnosti. Pripomeniem. Napríklad práve prebiehajúci prípad, keď poslanec Matovič má 4 mesiace odložený svoj bod programu. To je brutálny výsmech parlamentných práv opozície. Sebe takto neodkladáte program. Až kým sa to rozchodí, kým prejde leto, už si ani nikto nepamätá, čo to s tými platmi bolo, čo to bolo s tým Matovičovým návrhom. A nie je to jediný prípad. Odkladanie ďalších rokovaní, napríklad aj hlasovaní. V priebehu každej schôdze sme svedkami neustálej manipulácie s programom. Raz ten minister sa prejednáva, tu pri hlasovaní je veľký problém zistiť, podľa akej logiky sa tu upratávali body a podľa akej logiky idú na hlasovanie, pretože prichádza k manipuláciám. Niekedy sa jeden, dva, tri dni, štyri dni je prestávka medzi prerokovaním bodu a samotným hlasovaním, to už ani novinári, ani verejnosť si nepamätajú vystúpenia poslancov a znovu príde k slovu iba stroj mačkania gombíkov, nie argumenty, pretože v opozícii všade na svete jediný arg..., jedinou silou je sila argumentov. Týmto odkladaním aj v prípade zákona Igora Matoviča sa potiera sila argumentov a na stôl sa dáva len to, máme väčšinu, zabudnite, až budeš mať ty väčšinu, tak ty budeš valcovať.
L. Nagy, poslanec: (2005-06-30):
Je prvýkrát tiež v histórii nielen parlamentu, ale aj Slovenskej republiky, že dokumenty tajných služieb obidvoch totalitných štátov za posledných 80 rokov na území Slovenska sa dostali pod verejnú kontrolu. Pod verejnou kontrolou sú uložené v Ústave pamäti národa, kde sa spracúvajú alebo sú prichystávané na spracovanie odborníkom. Je to prvýkrát, a to hovorím ako repliku na mnohé útoky na Ústav pamäti národa počas rozpravy, je to prvýkrát, čo tieto dokumenty sú pod kontrolou a pod verejnou kontrolou. Tento parlament, náš parlament v takom zložení, v akom sme, zvolil pred tromi rokmi Správnu radu Ústavu pamäti národa. Pán prezident bol tiež jeden z tých, ktorí vymenovali svojho zástupcu do Správnej rady a Dozornej rady, ako aj vláda Slovenskej republiky. A samotný parlament predstavuje ako najvyšší ústavný orgán, kontrolný orgán, ktorý môže a má povinnosť kontrolovať prácu Ústavu pamäti národa. Táto trojnásobná alebo štvornásobná príležitosť teraz pre plénum Národnej rady bola iba sčasti využitá, iba niektorí poslanci využili možnosť, aby sa oboznámili s činnosťou Ústavu pamäti národa a aby sa najmä vyjadrili a hodnotili, akým spôsobom Ústav pamäti národa napĺňa zákon o Ústave pamäti národa. Naopak, chcem vyjadriť ľútosť nad tým, že niektorí poslanci zneužili túto možnosť na útoky, na osobné útoky smerované na osobu pána Langoša, na jeho rodinných príslušníkov, ale aj na ustanovizeň Ústavu pamäti národa bez toho, že by hodnotili činnosť a náležitosť plnenia úloh, ktoré vyplývajú zo zákona. Teda tejto skupine poslancov sa nechcem poďakovať, naopak, chcem vyjadriť ľútosť a úprimnú ľútosť nad tým, že zneužili ústavnú pôdu na osobné nenáležité útoky na ústav a na pána Langoša. Napokon na záver chcem položiť otázku, ktorá nebola zodpovedaná v rozprave. Ako napĺňa Ústav pamäti národa úlohy, ktoré mu ukladá zákon o pamäti národa? Či napĺňa náležitým spôsobom úlohy, alebo nie. Výbor pre ľudské práva, národnosti a postavenie žien od začiatku ako gestorský výbor sleduje činnosť Ústavu pamäti národa, sleduje činnosť v tom zmysle, že kontroluje, ako bola napĺňaná úloha zakladania Ústavu pamäti národa, ako boli vyberaní pracovníci Ústavu pamäti národa a napokon ako bol vypracovaný plán úloh a vedeckovýskumný plán úloh výskumu činnosti národa. Osobitne sme venovali pozornosť tomu, ako narába Ústav pamäti národa tou dokumentáciou, ktorá sa dostala do Ústavu pamäti národa z jednotlivých ozbrojených zložiek štátu, a dnes Ústav pamäti národa je ojedinelým a zvláštnym a vzácnym miestom na stráženie, na uchovanie, na narábanie a na vedecký výskum týchto dokumentov. Podľa našich skúseností, podľa skúseností poslancov, ktorí pracujú vo výbore pre ľudské práva, ústav napĺňa náležitým spôsobom zákon a táto správa o spôsobe nakladania s úlohami a napĺňanie úloh, táto správa hovorí o spôsobe realizácie týchto úloh. Keď sme naposledy rokovali vo výbore o tejto správe, jednomyseľne sme dospeli k záveru vo výbore, že ústav plní úlohy tak, ako mu ukladá zákon, a preto odporúčame plénu Národnej rady, aby túto správu zobralo na vedomie. Ďakujem pekne.
Bugár, Béla, podpredseda NR SR (2019-10-15):
Prezentujme sa a hlasujme. (Hlasovanie.) Prítomných 135, za 120, proti 4, zdržalo sa 11 poslancov. Konštatujem, že návrh sme schválili. Teraz prosím pána poslanca Vavreka, aby uviedol hlasovanie v druhom čítaní o vládnom návrhu zákona, ktorým, sa mení a dopĺňa zákon č. 64/2019 o sprístupňovaní strelných zbraní a streliva na civilné použitie na trhu (tlač 1520). (Hlasovanie o vládnom návrhu zákona, ktorým sa mení a dopĺňa zákon č. 64/2019 Z. z. o sprístupňovaní strelných zbraní a streliva na civilné použitie na trhu a ktorým sa mení a dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov , tlač 1520.)
Martvoň, Anton, poslanec NR SR (2015-09-18):
Ďakujem pekne. Pán poslanec Hlina, no treba si trošku pozrieť súčasnú právnu úpravu, ktorá tento model vôbec neregulovala doteraz, a ministerstvo, ja, čo ja to vítam, skrz licencovanie bankoviek a skrz túto právnu úpravu to konečne zreguluje. Jednoducho nebankovky mohli aj doteraz dávať úvery. Aj teoreticky, i keď sa to nenazývalo na bývanie, ale mohli aj doteraz dávať za oveľa vyššie úroky a nebolo to regulované. Týmto spôsobom sa to zreguluje, a ako povedal pán minister, 90 % nebankoviek zanikne. To je postup, to je niečo, čo tu doteraz nebolo. Ako, pán Hlina, keď ste so všetkým nespokojný, tak skúste navrhnúť konkrétnu novelu, s ktorou sa to zmení, ktorá bude mať viac ako jeden paragraf, ako ste vtedy navrhli, ktorý ste odpísali z Trestného zákona, a vôbec to neriešilo iné typy úverov. Jednoducho skúste s niečím prísť, čo bude viac ako jeden paragraf, aby tento problém vyriešilo. Skúste s niečím prísť okrem zamurovania nejakej ženy, aby sa tento problém vyriešil podľa vašich predstáv. Ako ja viem tiež kritizovať, ale keď mám niečo urobiť, je to problém. Čiže jednoducho ja vítam, že ministerstvo financií po 20 rokoch konečne dokázalo a robí poriadky s týmito nebankovkami a úžerníkmi. Však ale v podstate sám ste povedali, že ešte aj banky majú nebankovky. Však jednu prezident Kiska kedysi vlastnil, takúto jednu nebankovku a predal to banke. Čiže jednoducho tam vám to nevadí, keď bojujete, a proste búchate sa, ako stojíte za pánom prezidentom. Ale jednoducho, keď ministerstvo financií robí poriadky, tak vtedy, vtedy je zle. Ako, pán Hlina, skúste s niečím prísť, čo bude mať viac ako jeden paragraf, a bez toho, aby ste niekoho museli pritom zamurovať.
Jurzyca, Eugen, poslanec NR SR (2010-07-08):
Sľubujem. (Potlesk.)
Laššáková, Jana, podpredsedníčka NR SR (2014-06-12):
Pani spravodajkyňa? (Reakcia spravodajkyne.) Áno, nech sa páči.
Kollár, Jozef, poslanec NR SR (2014-11-09):
Ďakujem pekne za slovo. Pán minister Kaliňák, naozaj bol to rečnícky brilantný prejav, klobúk dole. A to nehovorím teraz ironicky. To hovorím s plnou vážnosťou. Dokonca si myslím, že absolútna väčšina auditória sa zhodne v tom, že ste predčili rétorickou kvalitou aj vlastného predsedu strany premiéra Roberta Fica. A neverím tomu, že ktokoľvek z ministrov, kto pôjde v rozprave po vás, prekoná vás. V tom prejave bolo naozaj úplne všetko. Tam bola špičková mimika, gestikulácia, rečnícke otázky kladené samému sebe, rečnícke pauzy prerušované brutálnym potleskom väčšej časti auditória. Ja z oblasti ekonómie poznám jedného takého ekonóma na Slovensku. Volá sa Peter Staněk. Ten tiež takýmto spôsobom keď spustí to, ale naozaj že to je profesionálne po tej rétorickej stránke, obsahovo, bohužiaľ, je to ale tak, že tá rétorika predčí obsah, argumenty, fakty a poslucháč často nestíha ani sledovať, už vôbec nestíha verifikovať fakty, ktoré tam odznejú, alebo sledovať nejaké rečnícke príčinné súvislosti. Mňa celkom teší, priznám sa, úprimne, že ste ma spomenuli. Áno, ja som bol v priamom prenose, ešte vtedy bežala na Markíze taká relácia, sa volala Na telo. A v priamom prenose tam na otázku Zlatky Puškárovej, či som toho názoru, že politickú zodpovednosť za to, čo sa stalo na finančnej správe, nesie Ivan Mikloš. V tom priamom prenose som sa naňho pozrel a povedal som: „Áno, je to, Ivan, tvoja politická zodpovednosť.“ Ale nepočul som, pán Kaliňák, za viac ako dva roky v opozícii jediného poslanca strany SMER, a už to vôbec nehovorím o pánovi predsedovi finančného výboru, ktorý ešte hore sedí počnúc a končiac neviem kým, hovorím o vašich predsedoch výborov, aby nabral odvahu pomenovať pravým menom zlé veci, ktoré sa dejú vo vašej vláde. Za dva a pol roka takmer som takéhoto poslanca nevidel... (Prerušenie vystúpenia časomerom.)
Šofranko, Mária, poslankyňa NR SR (2022-06-15):
Pán predseda, dajte, prosím, hlasovať o pozmeňujúcom návrhu poslanca Jaroslava Karahutu.
Mikulec, Roman, minister vnútra SR (2021-05-03):
Ďakujem pekne. No, pán Suja, nie, nie som dyslektik a myslím si, že pomýliť sa je ľudské. Otázka je, čo je ospravedlnenejšie v tom zmysle, či sa človek pomýli, keď chce povedať toho veľmi veľa, alebo ak niekto nezvláda svoje emócie, tak ako ste to ukázali vy. Čo sa týka zatýkania, myslím, že k tejto téme bolo toho medializovaného veľmi veľa a nebudem zbytočne tu strácať čas. Je to súvisiace s tým, že polícia, tak ako je to uvedené aj v rôznych dokumentoch a pravidlách, má mať voľné ruky a vyšetrovatelia sú procesne samostatní. Nerozhoduje o tom minister, ani o tom nevie minister. To, že niektorí ministri predo mnou vedeli o takýchto veciach, to je ich vec. Ja o takých veciach neviem. Áno, NAKA je špeciálna jednotka a verte tomu, že je špeciálnou jednotkou. A ak NAKA posúdi a povie, že vám má doručiť nejaké oznámenie, jednoducho, je to ich voľba a NAKA zase nemá k tomu len obvodné oddelenia na to, aby doručovali lístočky. Čo sa týka, pán Kotleba, áno, Lynx Commando je špeciálnym útvarom, tak ako sú špeciálnym útvarom aj útvary PPÚ. Ja si uvedomujem, že ten rozdiel v tej výstroji tu bol a, bohužiaľ, toto je jeden z pozostatkov toho x ročného bačovania mojich predchodcov. A áno, boli nakúpené aj na PPÚ mnohé výstrojné alebo vyzbrojené súčiastky, ktoré jednoducho nikto nepotreboval, tak ako som to spomínal, bolo aj podobné s vrtuľníkmi či s autami a podobne s mnohými vecami. A ja si toto uvedomujem a už sa to rieši a verím, že sa to do budúcna napraví. Pán Krúpa, ďakujem veľmi pekne a chcem aj oceniť celkovo spoluprácu s výborom pre obranu a bezpečnosť za uplynulé... (Prerušenie vystúpenia časomerom.)
Hrnčiar, Andrej, podpredseda NR SR (2017-01-31):
Nech sa páči, pán poslanec Budaj.
Kollár, Boris, predseda NR SR (2022-02-15):
Prerušujem schôdzu, o 15 minút začíname. (Prestávka.)
Hort, Milan, podpredseda NR SR (2011-06-30):
Ďakujem pekne aj pani premiérke, aj všetkým, ktorí sa zúčastnili hodiny otázok v tej časti, ktorá sa týka odpovedí premiérky. Teraz budeme pokračovať odpoveďami členov vlády na otázky poslancov podľa vyžrebovaného poradia. Vítam členov vlády, ktorí prišli na hodinu otázok. A prvá otázka je od pani poslankyne Dariny Gabániovej, je adresovaná podpredsedovi vlády a ministrovi práce, sociálnych vecí a rodiny Jozefovi Mihálovi a znie: „Pán minister, čo riskuje štát, ak zákonom zmení percento finančných prostriedkov pre investovanie pre DSS z 9 percent na 3 percentá?“ Upozorňujem, že je potom možné položiť otázku ďalšiu, doplňujúcu, v rozsahu dvoch minút. Nech sa páči, pán minister.
Fico, Robert, poslanec NR SR (2022-09-27):
Ďakujem všetkým poslancom a poslankyniam Národnej rady za faktické poznámky. Dámy a páni, nemôžeme prijať tézu, že kto hovorí o mieri, je v prospech Ruska. To je nezmysel. A toto sa nám snažíte nahovoriť a čítame to aj v mainstreamových médiách, kto hovorí o mieri, stojí na strane Ruska. My hovoríme o mieri preto, lebo stojíme na strane Slovenska. Pýtate sa, pán Šeliga, čo by to vlastne malo byť. Mier, ak by sa ho podarilo dohodnúť, bude sakramentsky bolieť obidve strany – aj ukrajinskú, aj ruskú. Bude to jeden obrovský kompromis a na tom kompromise musí niekto robiť. Zdá sa mi, že ani len na tom kompromise nemáme záujem. Ja teraz nechcem zachádzať ďalej, aké sú tu momentálne ciele, čo všetko má byť na konci toho dlhotrvajúceho vojnového konfliktu vo vzťahu k Ukrajine a k Ruskej federácii. Pán poslanec Šeliga a pán poslanec Valášek, čo je na tom falošné, keď žiadame Európsku radu, Európsky parlament a Európsku komisiu, aby okamžite pripravili a schválili mierovú stratégiu riešenia vojnového konfliktu na Ukrajine a na jej presadenie, využijúc celý medzinárodný vplyv a rešpekt Európskej únie, získali tak bojujúce strany, ako aj ďalších najvýznamnejších hráčov medzinárodnej politiky? Čo je na tom falošné? Čo je na tom zlé? Veď ten mier sa dá dosiahnuť len dohodou a to bude kompromis, opakujem, veľmi bolestivý. 	Viete, čo je falošné? Falošné je, že klameme občanov Slovenskej republiky a nehovoríme im pravdu, že trpia kvôli nezmyselnej vojne na Ukrajine a kvôli nezmyselným sankciám. Euro, blahoželáme, 22-ročné minimum vo vzťahu k americkému doláru. Dobre viete, pán poslanec Šeliga, lebo to viete, čo nás čaká v zime a kvôli týmto nešťastným sankciám. Schváľme to, požiadajme Európsku úniu: Poďte, preboha, rokovať o mieri a nie o vojne! Ďakujem.
Počiatek, Ján, minister dopravy, výstavby a regionálneho rozvoja SR (2012-09-14):
Ja len kratučko, aby som teda len potvrdil, že akceptujeme tento pozmeňujúci návrh, pretože je naozaj vylepšením. Vďaka. (Potlesk.)
Zmajkovičová, Renáta, podpredsedníčka NR SR (2012-10-30):
Pán poslanec Kuffa teraz vystúpi v rozprave. Pripraví sa pán poslanec Droba. Nech sa páči, pán poslanec.
Dubéci, Martin, poslanec NR SR (2024-01-17):
Ďakujem za slovo, pán predsedajúci. Ďakujem aj pánovi Viskupičovi za jeho, jeho vystúpenie. Ja si myslím, že je to strašne fajn a dobré, že v tejto diskusii dostávame rôzne pohľady vlastne na tie témy, či už z toho pohľadu vášho, o ktorej sa dlhodobo venujete tým verejných financií a ďalších. No ale ja som rád, že je tu aj pán minister, lebo viete, často sa tu hovorí o tom, že toto je nejaké politikárčenie z našej strany, to, čo tu kritizujeme, to si my tu vymýšľame, to je nejaké účelové, účelové proste opozičné rozprávanie. Ale ja tu napríklad mám pred sebou nález Ústavného súdu, pléna Ústavného súdu, ten nález č. 13/2022 z minulého roka, ktorý zhodou okolností teda na návrh pani prezidentky hodnotil skrátené legislatívne konanie, hovoril to Ústavný súd, hovoril to v opačnom garde, vtedy, kedy opozícia a súčasná teda bola vo vláde, jej značná časť, a, naopak, teda súčasná vláda bola v menšine, takže je to ako keby naozaj neutrálny... nejaké, nejaké stanovisko v úplne inej mocenskej konštelácii. No a teda myslím, že to odznie aj v rozprave alebo možno to odznelo, ja to len zopakujem: „Národná rada je pri výkone svojich kompetencií viazaná ústavou, čo platí aj pre proces prerokovania a schvaľovania zákonov. Ak sa Národná rada domnieva, že podmienky na skrátené legislatívne konanie sú nenáležité, môže zmeniť príslušné ustanovenia zákona o rokovacom poriadku, nemôže ich však svojvoľne porušovať. Procedurálne pravidlá na prijímanie zákonov sú odrazom demokratického pluralitného systému, v ktorom má mať opozícia možnosť vyjadriť sa a presadiť záujmy menšiny.“ Ako ja som to až v tom minulom období až tak detailne nesledoval, ale dokonca súčasný pán minister Susko bol veľkým, veľkým obhajcom všetkých procedurálnych pravidiel a záujmov opozície a možno by bolo dobré, keby v tom pokračoval ako dobrý a spravodlivý minister spravodlivosti, aj keď je v funkcii. Ďakujem.
Bugár, Béla, podpredseda NR SR (2017-12-21):
Nech sa páči, pán poslanec Heger, môžte reagovať.
Bugár, Béla, podpredseda NR SR (2018-11-27):
Ďalej v rozprave by mal vystúpiť pán poslanec Mihál, nie je tu, stratil poradie. Pán Poslanec Heger, druhýkrát, takže definitívne stratil poradie. Pán poslanec Mihál, znovu. Pýtam sa, či sa hlási niekto ústne do rozpravy. Nikto, vyhlasujem rozpravu za skončenú. Pán spravodajca, chcete zaujať stanovisko v rozprave? Nie. Ďakujem. Prerušujem rokovanie o tomto bode programu. A teraz pristúpime k druhému čítaniu o zákone z 24. októbra 2018, ktorým sa dopĺňa zákon č. 40/1964 Zb. Občiansky zákonník v znení neskorších predpisov, ktorý nám vrátil pán prezident na opätovné prerokovanie Národnou radou, tlač 1217. Dávam slovo spravodajcovi z ústavnoprávneho výboru, pánovi poslancovi Nemkymu. Nech sa páči. (Rokovanie o zákone z 24. októbra 2018, ktorým sa dopĺňa zákon č. 40/1964 Zb. Občiansky zákonník v znení neskorších predpisov, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 1217.)
Ľ. Martinák, poslanec: (2008-05-14):
Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho v súlade s § 72 ods. 2 rokovacieho poriadku na rokovanie dnešnej 21. schôdze Národnej rady Slovenskej republiky. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a v § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy, o hospodárskom a finančnom dopade a vplyve na štátny rozpočet. Osobitná časť dôvodovej správy obsahuje odôvodnenie jednotlivých ustanovení. Problematika návrhu poslancov nie je upravená ani v práve Európskych spoločenstiev a ani v práve Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený poslanecký návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 28. apríla 2008 č. 627 a podľa § 71 rokovacieho poriadku Národnej rady Slovenskej republiky navrhujem, aby poslanecký návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre pôdohospodárstvo, životné prostredie a ochranu prírody. Za gestorský výbor navrhujem Výbor Národnej rady Slovenskej republiky pre pôdohospodárstvo, životné prostredie a ochranu prírody. Odporúčam, aby určené výbory predmetný poslanecký návrh zákona prerokovali do 16. júna 2008 a gestorský výbor do 17. júna 2008. Pán predsedajúci, skončil som, otvorte, prosím, rozpravu.
Glváč, Martin, podpredseda NR SR (2016-06-07):
Pán poslanec Matovič.
Glváč, Martin, podpredseda NR SR (2018-12-04):
Ďakujem. Pán minister, chcete s reakciou? Nech sa páči.
P. Hrušovský, podpredseda NR SR: (2002-03-19):
Vyhlasujem tajné hlasovanie za skončené. (Hlasy z pléna.) Tak hlasujte, páni poslanci, kde sa motáte. Stojíte v rade všetci? Ale tu myslím, že nie tí, čo čakajú v rade, tak nech stoja. Páni poslanci, vyhlasujem tajné hlasovanie za skončené a prosím overovateľov, aby zistili výsledky hlasovania, spočítali hlasy a vyhotovili zápisnicu o výsledku tajného hlasovania. Vyhlasujem prestávku. Vyhlasujem prestávku do 15.45 hodiny. (Prerušenie rokovania o 15.16 hodine.) (Pokračovanie rokovania o 15.47 hodine.)
Dostál, Ondrej, poslanec NR SR (2018-03-13):
Vážený pán predsedajúci, v súlade s § 95 zákona Národnej rady Slovenskej republiky o rokovacom poriadku Národnej rady Slovenskej republiky za skupinu poslancov a so súhlasom všetkých spolupredkladateľov beriem späť návrh zákona, ktorým sa mení zákon č. 311/2001 Z. z. Zákonník práce v znení neskorších predpisov (tlač 862), ktorý bol doručený 20. februára 2018. Stiahnutie odôvodňujem tým, že predstavitelia vládnej koalície stratili dôveru občanov a jediné, o čom má v tejto chvíli zmysel rokovať, je skrátenie volebného obdobia Národnej rady.